Oti

Oti arba Pendžari () – upė vakarų Afrikoje.

Oti upė teka Benino, Burkina Faso, Togo ir Ganos teritorijomis. Ištakos yra Atakoros kalų grandinėje, Benine. Upė iš pradžių teka į šiaurę, po to sukasi į pietvakarius. Ties Benino, Burkina Faso ir Togo pasienių trikampiu Oti kerta Benino ir Burkina Faso valstybinę sieną. Po to ji teka šiaurine Togo teritorija pietvakarių kryptimi ir patenka į Ganos teritoriją. Čia upė teka tiesiai į pietus, išilgai Ganos ir Togo pasienio. Galiausiai upė įteka į Voltos tvenkinį Ganoje.

Upė priklauso voltos baseinui, jos ilgis siekia 900 km. Oti baseinas užima 72 900 km² plotą. Didžiausi upės intakai – Kurtiagu, Arli, Dubodo, Singu, Uale ir kiti.

1998–1999 m. (nuo spalio iki kovo) lietingu sezonu šiaurinio Togo teritorijoje, stiprių liūčių metu Oti upėje prasidėjo potvyniai, kurio metu nukentėjo tūkstančiai žmonių.

Kategorija:Burkina Faso upės
Kategorija:Benino upės
Kategorija:Togo upės
Kategorija:Ganos upės